### Beslutning

Bitten Schultz kunne tiltræde indstillingen i overensstemmelse med Magistratens anbefaling.

 Matthias Mogensen tog forbehold med henblik på en nærmere drøftelse i byrådsgruppen.

 Holger Ravn var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 993, område til bolig- og erhvervsformål ved [adresse] i Åbyhøj.

### Resumé

Lokalplanen omfatter et ca. 5.650 m2 stort hovedsageligt privatejet byzoneareal beliggende øst for [adresse] på [adresse] i Åbyhøj. Arealet indeholder en ældre erhvervsbebyggelse med oplagsplads og et offentligt parkeringsareal, der forbliver parkeringsplads.

 Formålet med lokalplanen er at muliggøre etageboligbebyggelse henholdsvis som punkthuse i to etager i den vestlige del af området, og som boliger, lettere erhvervsformål, offentlige formål, institutioner eller faciliteter til fritids- og kulturformål i den østlige del, hvor den ældre kedelrumsbygning nærmest [adresse] ønskes omdannet.

 Lokalplanområdet vejbetjenes fra [adresse].

 Lokalplanen er i overensstemmelse med kommuneplanen.

 Bemærkninger indkommet i høringsperioden besvares som nævnt i punkt 5.2 og Bilag 2. Punkthuset nærmest Elværket indstilles flyttet til ny placering vest for kedelrumsbygningen.

### Indstilling

At 1) forslag til Lokalplan nr. 993, område til bolig- og erhvervsformål ved [adresse] i Åbyhøj godkendes til endelig vedtagelse.

 At 2) indkomne bemærkninger i høringsperioden besvares som beskrevet i punkt 5.2 med foreslåede ændringer til lokalplanforslaget.

### Sagens forløb

02-08-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-08-2016 Magistraten
Fremsendes til [adresse] med bemærkning, at Magistraten i mødet den 8. august 2016 anbefaler, at byrådet tiltræder Magistratsafdelingen for Teknik og Miljøs indstilling af 30. juni 2016.
 17-08-2016 [adresse]
Fremsendes til Teknisk Udvalg til behandling i henhold til beslutning i byrådets møde den 17. august 2016.
 05-09-2016 Teknisk Udvalg
Bitten Schultz kunne tiltræde indstillingen i overensstemmelse med Magistratens anbefaling.

 Matthias Mogensen tog forbehold med henblik på en nærmere drøftelse i byrådsgruppen.

 Holger Ravn var forhindret i at deltage i udvalgets behandling af sagen.
 14-09-2016 Aarhus Byråd
Beslutning ikke frigivet